**#1606/B-21**

**მოწვევა საბავშვო ბაღებისთვის შესაძენი მუსიკალური აპარატურის ფასთა კ(ვ)ოტირებაზე**

**შესავალი**

ლტოლვილთა დანიის საბჭო არის ჰუმანიტარული, არასამთავრობო, არაკომერციული საერთაშორისო ორგანიზაცია, რომელიც დაფუძნდა 1956 წელს და საქმიანობს 35-ზე მეტ ქვეყანაში მსოფლიოს მასშტაბით.

ლტოლვილთა დანიის საბჭოს მანდატია პირდაპირი დახმარების გაწევა კონფლიქტით დაზარალებული მოსახლეობისთვის, ლტოლვილებისთვის, იძულებით გადაადგილებული პირებისთვის და მასპინძელი თემებისთვის საერთაშორისო დონეზე მათი საკითხების ადვოკატირებით.

საქართველოში ლტოლვილთა დანიის საბჭო საქმიანობას ახორციელებს 1999 წლიდან, აფხაზეთში 2005 წლიდან. ორგანიზაციის მიზანია შეამციროს იძულებით გადაადგილებასთან დაკაშირებული რისკები, ხელი შეუწყოს გრძელვადიანი და მდგრადი გადაწყვეტილებების მიღებას დევნილების, დაბრუნებულების, მოწყვლადი ჯგუფებისა და ლტოლვილის მსგავს სიტუაციაში მყოფი პირებისთვის.

ლტოლვილთა დანიის საბჭოს საქმიანობა ეფუძნება შემდეგ ღირებულებებს: ჰუმანიტარული მიდგომა, პატივისცემა, დამოუკიდებლობა და ნეიტრალურობა, ჩართულობა, გამჭვირვალობა და პატიოსნება.

**ინფორმაცია მოთხოვნილ საქონელზე და საკონტრაქტო პირობებზე**

ლტოლვილთა დანიის საბჭო ამჟამად ახორციელებს 5 საბავშვო ბაღის მშენებლობის პროექტს საქართველოს მასშტაბით. კერძოდ კი, **ზუგდიდის, ფოთის, სენაკის, წყალტუბოს და ქარელის მუნიციპალიტეტებში.** ლდს სამშენებლო სამუშაოების დასრულებისთანავე გეგმავს საბავშვო ბაღების სხვადასხვა ტიპის ელექტრო მოწყობილობებით და ავეჯით აღჭურვას, მათ შორის მუსიკალური აპარატურითაც.

ლტოლვილთა დანიის საბჭოს იწვევს პოტენციურ მომწოდებლებს ფასთა კვოტირებაზე მოთხოვნილი საქონლის **ერთეულის ფასის დაფიქსირებით.** ფასი წარმოდგენილი უნდა იყოს **ლარში** **დამატებითი ღირებულების გადასახადის (დღგ)** ჩათვლით. ასევე ფასი უნდა მოიცავდეს ტრანსპოტირების ხარჯებს.

შერჩეული მომწოდებელი ითანამშრომლებს ლტოლვილთა დანიის საბჭოსთან ჩარჩო ხელშეკრულების ფარგლებში არანალებ 6 თვის განმავლობაში, 2021 წლის 31 დეკემბრამდე. შესაბამისად, ლდს ითხოვს **არ შეიცვალოს შემოთავაზებული ფასები ხელშეკრულების პერიოდში.**

მოთხოვნილი ნივთების ზუსტი რაოდენობები განისაზღვრება საბავშვო ბაღების მოთხოვნის და საჭიროების მიხედვით ჩარჩო-ხელშეკრულების მოქმედების პერიოდში.

**ვადები**

მოთხოვნა სატენდერო წინადადებაზე: #1606/B-21

სატენდერო წინადადებების გამოცხადების თარიღი: 2021 წლის 16 ივნისი

სატენდერო წინადადებების წარდგენის ბოლო ვადა: 2021 წლის 26 ივნისი

სატენდერო წინადადებების წარდგენის დახურვის დრო: 24:00

შემოთავაზების საგანი: მუსიკალური ინსტრუმენტების შეძენა ჩარჩო ხელშეკრულების ფარგლებში

**მოთხოვნილი/თანდართული დოკუმენტაცია**

ლტოლვილთა დანიის საბჭოს წარმომადგენლობა საქართველოში გთხოვთ, წარმოადგინოთ:

1. ფას(ებ)ის კვოტირების სრულად შევსებული, ხელმოწერილი და ბეჭედდასმული ფორმა (Annex A1 and Annex A2-DRC bid form). **აუცილებელია ფასი მოიცავდეს ტრანსპორტირების ხარჯებს.**
2. მომწოდებლის ქცევის კოდექსი - ხელმოწერილი და ბეჭედდასმული.
3. მომწოდებლის რეგისტრაციის ფორმა - შევსებული, ხელმოწერილი და ბეჭედდასმული.
4. გთხოვთ, გაეცნოთ კონტრაქტის ძირითად პირობებს (General Conditions of Contract) (არ საჭიროებს გადმოგზავნას).
5. გთხოვთ გაეცნოთ ჩარჩო ხელშეკრულების ნიმუშს (არ საჭიროებს გადმოგზავნას)

**შემოთავაზების წარდგენის ფორმა**

დაინტერესებულმა კომპანიებმა შემოთავაზება (ტექნიკური პარამეტრები და ერთეულის ფასი) სხვა მოთხოვნილ დოკუმენტებთან ერთად უნდა მოგვაწოდონ შემდეგ ელექტრონულ მისამართზე rfq.geo.zug@drc.ngo ან ლტოლვილთა დანიის საბჭოს ოფისში შემდეგ მისამართზე: 8 მარტის #1, ზუგდიდი, საქართველო **არა უგვიანეს 2021 წლის 26 ივნისისა.**

კითხვების შემთხვევაში, შეგიძლიათ წერილობით გააგზავნოთ თქვენი შეკითხვები შემდეგ ელ-ფოსტის მისამართზე: ekaterine.gabisonia@drc.ngo

 **შეფასების კრიტერიუმი:**

* შემოთავაზების საუკეთესო ფასი შეირჩევა ადმინისტრაციული, ტექნიკური და ფინანსური შეფასების საფუძველზე.
* უპირატესობა მიენიჭება შემოთავაზებას, სადაც მოცემულია საუკეთესო ხარისხი საუკეთესო ფასად

**ანგარიშსწორება**

ანგარიშსწორება მოხდება ლარში, მოთხოვნილი ნივთების მოწოდებისა და ორივე მხრიდან მიღება-ჩაბარების აქტის ხელმოწერიდან 7 სამუშაო დღის განმავლობაში.